ปวดแบบนี้ประมาน4-5วันแล้ว ต้องกินน้ำขิงไหมค่ะ
สวัสดีค่ะ ลิ้นปี่ คือบริเวณช่องท้องตรงกลางส่วนที่อยู่เหนือสะดือค่ะ หากมีอาการปวดบริเวณนี้ ก็มักจะเกิดจากโรคกระเพาะอาหารอักเสบ ซึ่งมักจะทำให้ปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้นนอกจากนี้ หากมีอาการของโรคกรดไหลย้อนร่วมด้วย ก็จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้นสำหรับสาเหตุอื่น อาจเกิดจากมีนิ่วในถุงน้ำดี ซึ่งมักจะทำให้เกิดอาการปวดท้องบริเวณช่องท้องส่วนบน อาจเป็นบริเวณลิ้นปี่ แต่มักจะค่อนไปทางด้านขวา อาการจะเกิดขึ้นแบบเฉียบพลัน ปวดนานแต่ละครั้งอย่างน้อย 30 นาทีถึงหลายๆชั่วโมง และมักมีอาการคลื่นไส้ อาเจียนร่วมด้วย อาการปวดมักเกิดขึ้นหลังจากทานอาหารมื้อหนัก หรืออาหารที่มีไขมันสูง นอกจากนี้อาจมีอาการอื่นๆ เช่น อาหารไม่ย่อย ท้องอืด ท้องเฟ้อ มีลมในกระเพาะอาหาร และอาจมีจุกเสียดบริเวณลิ้นปี่ด้วยในเบื้องต้น ควรเลือกทานอาหารเฉพาะอาหารที่ย่อยง่าย รสไม่จัด คือ ไม่เค็ม เปรี้ยวหรือเผ็ดไป ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานเนื้อสัตว์ปริมาณมากไป เพราะย่อยยาก ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารจนอิ่มเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารก่อนนอนภายใน 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือนเป็นต้นสำหรับน้ำขิงนั้น มีสรรพบรรเทาอาการท้องอืด ท้องเฟ้อ คลื่นไส้อ อาเจียน ดังนั้น หากไม่ได้มีอาการท้องอืด แน่นท้องเป็นหลัก การดื่มน้ำขิงก็อาจไม่ได้ช่วยบรรเทาอาการที่เป็นอยู่ค่ะหากจะทานยา แนะนำควรทานยาที่ช่วยยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น ทั้งนี้ ต้องไม่แพ้ยาเหล่านี้ และหากอาการไม่ดีขึ้น ก็ควรไปพบแพทย์เพื่อตรวจค่ะ